# data[].attributes.body
Més que unificar el significat de globalitzar, en compartir en grup, el concepte en surt enriquit...cadascú hi posa cullerada...En tallar la reflexió per crear el Petxa-Kutxa (no se si mai l'hauriem tancat), "la Justi diu que visualitza la paraula com purpurina...suma de petits polsims...una altre companya diu junts brillen més..."
Aquest el nostre resum...en mp4.

# data[].attributes.body
En finalitzar la tarda, me'n porto l'estona de reflexió compartida amb aquest grup de persones amb les que sense tenir una coneixença anterior, hem sabut compartir idees, emocions, neguits...
He après de totes elles diferents mirades que m'han servit per ampliar la meva. Gràcies!

# data[].attributes.body
De la conferència del Fernando Hernández no m'emporto grans canvis en el meu pensament perquè ja me'ls va provocar en anteriors xerrades. Però si que vaig agrair que em refresques les seves genialitats. Els projectes no es poden descontextualitzar...Em quedo amb el significat profund que hi trobo darrera de la seva frase "El projectes d'aula han de ser Projectes de Vida"
Entrevista Fernando Hernández

# data[].attributes.body
Dijous va ser ARRIBAR i MOLDRE!!!
Altre cop amb un grup de mestres a les que no conec trobant-nos per reflexionant sobre 5 grans temes: Espais, Temps, Treball en equip, Propostes d'aprenentatge i Avaluació.
Desprès de debatre, reflexionar i parlar entre nosaltres sobre els tres temes que ens han tocat (marcats en negreta) veiem que en intentar pensar de manera globalitzada...
repetim moltes de les idees centrals perquè ens floreixen en cadascun dels temes. Paraules com:
- Relacions, aprenentatges, mobilitat, acollidor, funcional, autonomia, provocador, projecte comú, millora col·lectiva, flexibilitat...
Entenem que això passa quan realment INTEGREM coneixements.

# data[].attributes.body
Si dijous vam anar per feina...divendres ja pujarem les escales barrinant sobre el poster...
Realment com a grup ens va ser fàcil organitzar-nos per plasmar les idees tal i com les havíem pensat.
Per posar tots els pòsters en comú fem una trobada per etapes i despres tot el gran grup junt per a fer el tancament i comiat.
En els grup-etapa van sortir moltes idees i comentaris.
En tancar el curs em sento sacsejada...en surto amb una idea sobre com globalitzar molt més rica i més complexa que amb la que vaig entrar. Una idea molt més filosòfica alhora que real, que necessito deixar reposar per tornar a donar-hi voltes, per pensar i reflexionar sobre com ho feia i que vull modificar..."Detectar falses Globalitzacions :)"...Després d'endreçar interiorment algunes idees necessitaré col·legues per compartir-les, contrastar-les per fer personalment i col·lectivament un pas endavant...ESPERO!

Altre cop haig de donar les gràcies per tot el que me'n porto d'aquestes companyes amb les que hem compartit els entrellats de dijous i divendres tarda.
Un plaer!